Ons Taleboek - RSGplus
Gepubliseer op 31/08/2018. 07/12/2018
RSG se taleboek Die Tale wat ons Praat – Taaldinge uit die gewilde radioprogram, is pas bekend gestel en nou op die rakke van boekwinkels beskikbaar.
Magdaleen Kruger, stasiebestuurder van RSG en hoof-aanbieder van RSG se taleprogram, Taaldinge vertel self meer oor die boek:
"Die jongste boek wat voortspruit uit 'n RSG-program, is Die Tale wat ons Praat – Taaldinge uit die gewilde radioprogram. Gholfspelers streef almal daarna om 'n voëltjie of arend te slaan, maar hoeveel mense weet dat jy ook 'n albatros, kondor en volstruis op die gholfbaan kan behaal? Wanneer praat jy van 'n skuifie en wanneer is dit skyfie? Wat is die verskil tussen transkribeer en translitereer? Is die hoofstad van België Brussel of Brussels? Verwissel jy van baan of laan op 'n snelweg? Wanneer is iets skadeloos en wanneer onskadelik? Is dit biljoen of miljard? Praat 'n mens van luk-raak of is dit lu-kraak?